Irakista tulevat mieleen sodat ja turvapaikanhakijat, mutta sieltä ovat tulleet myös kirjoitustaito, kaupunkikulttuuri ja 60-minuuttinen tunti. Kaksoisvirranmaassa kirjattiin ensimmäiset lait, keksittiin verotus ja kehitettiin tähti- ja lääketiedettä kauan ennen Eurooppaa. Myös suuri osa Raamatusta sai muotonsa Mesopotamiassa, ja kristinusko levisi sinne heti synnyttyään. 600-luvulla yli puolet Irakin väestöstä oli kristittyjä, ja vielä 1200-luvulla Bagdadin patriarkan kirkko oli maailman laajimmalle levinnyt. Monilla Irakin kristityillä on yhä sama äidinkieli kuin Jeesuksella, aramea. Kahden virran maa kertaa Mesopotamian muinaishistorian ja esittelee Irakin kirkon kiehtovan tarinan. Valokuvakuvitus, karttoja. Emil Anton on suomalais-irakilainen teologian tohtori ja filosofian maisteri, tietokirjailija, toimittaja ja opas.

### Pistekirjat

Odottamaton kauneus / Claudie Gallay (360574), 9 vihkoa, 635 sivua, 474 kt Kirja kuin päivä Pariisissa. Suositulta ranskalaiskirjailijalta kuulaan kaunis romaani taiteen voimasta. Menestysromaani siitä, miten taide voi innoittaa, vapauttaa, kiihottaa, rauhoittaa - ja avata silmät arjen kauneudelle. Jeannella on kaikki, mitä seesteiseen onneen tarvitaan: kaksi aikuista lasta, huomaavainen aviomies, uskollinen ystävä, vakaa työpaikka. Hänen elämäänsä rytmittävät tutut rutiinit. Mutta kuten performanssitaiteilija Marina Abramovic, joka tunnetusti panee itsensä likoon ja käyttää omaa elämäänsä taiteensa raaka-aineena, Jeanne rakastaa yllätyksiä. Hän haluaisi kokea jotain odottamatonta. Abramovic edustaa hänelle vapautta, valintoja joita hän on jättänyt elämässään tekemättä. Tänä kesänä sattuma - Jeannen itsensä kutsumana - löytää tiensä hänen turvalliseen arkeensa.

Syksystä syksyyn / Merete Mazzarella (373215), 9 vihkoa, 676 sivua, 524 kt Päiväkirjamainen teos ulottuu vuoden 2019 syksystä seuraavan vuoden syksyyn, ja ajanjaksoon mahtuu monia mullistuksia. Ilmastonmuutoksen kiihdyttämät maastopalot katkaisevat lyhyeen odotetun vierailun australialaisten ystävien luokse, ja koronavirusrajoitukset pakottavat kirjailijan peruuttamaan 75- vuotisjuhlansa, jotka oli tarkoitus pitää lähiomaisten kesken Canterburyssä. Vanhenemisen ja luopumisen tunnot nousevat pintaan, kun terveys on alkanut reistailla. Oma kirjailijantyökään ei enää tuota entisenlaista iloa, vaan muuttuu pakoksi ja velvollisuudeksi. Myöhäisen iän onnellinen parisuhde ja lukuisat ystävyyssuhteet kuitenkin kantavat. Filosofipuolison kanssa on hyvä miettiä maailman menoa. Ikääntymistä ja elämän haurautta koskevine mietteineen teos on syvästi inhimillinen ja koskettava.

Tsaarin ruoska / Taavi Soininvaara (368112), 11 vihkoa, 793 sivua, 603 kt Kaksi suomalaismiestä on järjestellyt Espanjaan satojen kilojen huumekaupat. Suunnitelma kuitenkin sakkaa heti alkuunsa, ja toinen miehistä tapetaan jo Galiciassa hakureissulla. Ulkomaantoimintaoikeudet saaneen Supon Arto Ratamo on sattumoisin samaan aikaan Galiciassa vaeltamassa Santiago de Compostelan kävelyreittiä. Kun tapetun suomalaisen kännykästä paljastuu puheluita venäläisen diplomaatin kanssa, Ratamo alkaa tutkia kovaonnisten miesten tapausta. Selviää, että Venäjän suurlähetystöjä käytetään kokaiinin jakeluun. Mihin huumerahaa tarvitaan? Tekeillä on jotakin mikä saattaa piirtää uusiksi Euroopan rajat.

Sulhasmies / Reijo Mäki (373341), 10 vihkoa, 709 sivua, 530 kt